ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
ஐடி தொழிற்சேவைகள் ஏற்றுமதி
நாட்டில் தகவல் தொழில்நுட்பம் மற்றும் தகவல் தொழில்நுட்பம் சார்ந்த சேவைகள் துறையை மேம்படுத்த மத்திய அரசு பல்வேறு நடவடிக்கைகளை எடுத்து வருகிறது.
இந்திய மென்பொருள் தொழில்நுட்ப பூங்காக்கள் திட்டம், சிறப்பு பொருளாதார மண்டலங்கள், மென்பொருள் உற்பத்திக்கான தேசிய கொள்கை – 2019, அடுத்த தலைமுறை மேம்பாட்டு திட்டம் ஆகியவை இதில் சில நடவடிக்கைகளாகும்.
இந்திய மென்பொருள் பூங்காக்கள் திட்டத்தின் கீழ் தகவல் தொழில்நுட்பம் மற்றும் தகவல் தொழில்நுட்ப சேவைகள் ஏற்றுமதி 2020-21-ல் ரூ.5.02 லட்சம் கோடியாக இருந்தது.
சிறப்பு பொருளாதார மண்டலங்களில், தகவல் தொழில்நுட்பம் மற்றும் தகவல் தொழில்நுட்ப சேவைகள் அலகுகளின் மூலமான ஏற்றுமதி 2020-2021-ல் ரூ.5.1 லட்சம் கோடியாக இருந்தது.
மென்பொருள் உற்பத்தி குறித்த தேசிய கொள்கை மூலம் 2025- ஆம் ஆண்டுக்குள் 3.5 மில்லியன் பேருக்கு நேரடி மற்றும் மறைமுக வேலைவாய்ப்பு உருவாக்கப்படும்.
அடுத்த தலைமுறை மேம்பாட்டு திட்டத்தின்கீழ் தகவல் தொழில்நுட்ப தொழில் அதிக வேக வளர்ச்சியை அடைவதுடன் புதிய வேலை வாய்ப்பும் அதிகரிக்கும்.
இத்தகவலை மத்திய வர்த்தகம் மற்றும் தொழில்துறை இணையமைச்சர் திருமதி அனுப்ரியா பட்டேல் மாநிலங்களவையில் எழுத்து மூலம் அளித்த பதிலில் தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
சோயா தயாரிப்பு உற்பத்தியாளர்கள் தரநிலைக்  குறி பயன்படுத்துவதற்கு இந்தியத் தரங்கள் பணியகம் BIS-ன் சான்றிதழைப் பெற ஊக்குவிக்கப்படுகிறார்கள்
9 மார்ச் 2022 அன்று 'சோயா தயாரிப்புகள் பற்றிய இந்தியத் தரநிலைகள்' குறித்த விழிப்புணர்வு மற்றும் செயல்படுத்தல் வலையரங்கிற்கு இந்தியத் தரங்கள் பணியகம் ஏற்பாடு செய்திருந்தது. பொது மக்களிடையே அதிகரித்து வரும் ஆரோக்கிய உணர்வுடன், சோயா மொச்சை உபயோகமானது கடினமான காய்கறி புரதம்  சோயா பால், டோஃபு, சோயாத்தயிர் போன்ற வடிவத்தில் ஏற்றுக்கொள்ளப்படுகிறது.
இந்த சோயா தயாரிப்புகளின் தரம் மற்றும் பாதுகாப்பைப் பராமரிக்க, இயல்பியல் , வேதியல் மற்றும் நுண்ணுயிரியல் அளவுருக்கள் அடிப்படையில் அவற்றின் சோதனை முறைகள் தரப்படுத்தப்பட்டுள்ளன. சோயா தயாரிப்புகளில் இந்திய தரநிலைகளை செயல்படுத்துதல் மற்றும் சான்றளிப்பது சோயா தயாரிப்புகளை இந்திய உணவில் ஒருங்கிணைக்க உதவும். எனவே, சோயா தயாரிப்புகளின் மேம்பட்ட தரம் மற்றும் பாதுகாப்பு, உற்பத்தியாளருக்கு சிறந்த விலையை வழங்குவதன் மூலம் பயனளிக்கும். மேலும் நுகர்வோர் ஒட்டுமொத்த பொது ஆரோக்கியத்தை மேம்படுத்தும் பாதுகாப்பான தயாரிப்புகளைப் பெறுவார்கள்.
குறு மற்றும் நடுத்தர தொழில்துறையைச் சேர்ந்த 50க்கும் மேற்பட்ட பங்கேற்பாளர்கள் வலையரங்கில் கலந்து கொண்டனர். சோயா பொருட்கள் மீதான தற்போதைய இந்திய தரநிலைகள் மற்றும் திட்டமிடப்பட்டுள்ள புதிய தரநிலைகள் தொடர்பான தகவல்கள் வலையரங்கில் பரிந்துரைக்கப்பட்ட முக்கியமான தேவைகளை எடுத்துக்காட்டும் வகையில் பகிரப்பட்டன. உற்பத்தியாளர்கள் தங்கள் தயாரிப்புகளில் தரநிலைக்  குறியைப் பயன்படுத்துவதற்கு BIS சான்றிதழைப் பெற ஊக்குவிக்கப்பட்டனர். BIS -யின் உறுதியளிப்பு மதிப்பீட்டுத் திட்டம் மற்றும் உரிமத்திற்கு விண்ணப்பிக்கும் செயல்முறை பற்றிய தகவல்களும் வழங்கப்பட்டன.
சோயா பொருட்களுக்கான ஏழு இந்திய தரநிலைகளை BIS வெளியிட்டுள்ளது, அவை கீழே பட்டியலிடப்பட்டுள்ளன:
IS 7835 : 2013 – உண்ணக்கூடிய நடுத்தர - கொழுப்பு சோயா மாவு - விவரக்குறிப்பு 
IS 7836 : 2013 – உண்ணக்கூடிய குறைந்த - கொழுப்பு சோயா மாவு - விவரக்குறிப்பு 
IS 7837 : 2013 – உண்ணக்கூடிய முழு - கொழுப்பு சோயா மாவு - விவரக்குறிப்பு 
IS 16489: 2018 – சோயபால்  — விவரக்குறிப்பு
IS 17651: 2021 – சோயாக் கொட்டைகள் — விவரக்குறிப்பு
IS 17652: 2021 - சோயா வெண்ணெய் - விவரக்குறிப்பு
IS 17673: 2021 – சோயா அமரகந்த் — விவரக்குறிப்பு
புதிய தயாரிப்புகளை உள்ளடக்கிய சோயா தயாரிப்புகளுக்கான புதிய இந்திய தரநிலைகளை உருவாக்கும் பணியில் பிஐஎஸ் ஈடுபட்டுள்ளது. அதற்கு போபால் மத்திய வேளாண் ஆராய்ச்சி நிறுவனம் கோரிக்கை விடுத்துள்ளது. பங்கேற்பாளர்கள் வரைவு தரநிலைகள் குறித்து, அவை பொதுக் கருத்துகளுக்கெனத் திறந்திருக்கும்போது, கருத்து தெரிவிக்க ஊக்குவிக்கப்பட்டனர்..
பொருளாதார விவகாரங்களுக்கான மத்திய அமைச்சரவைக் குழு
2019-20 ஆம் ஆண்டில் பொட்டாசியம், பாஸ்பேட் உரங்களுக்கு ஊட்டம் அடிப்படையிலான மானிய விகிதங்களுக்கு அமைச்சரவை ஒப்புதல்
2019-20 ஆம் ஆண்டில் பொட்டாசியம், பாஸ்பேட் உரங்களுக்கு ஊட்டம் அடிப்படையிலான மானியம் நிர்ணயிக்க, உரத்துறை அளித்த முன்மொழிவுக்குப் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
இதற்கான அறிவிக்கை வெளியாகும் தேதியிலிருந்து கீழ்க்காணும் வகையில், ஊட்டம் அடிப்படையிலான மானிய விகிதங்கள் இருக்கும்.
|
|
ஒரு கிலோவுக்கான மானிய விகிதம் 
|
|
நைட்ரஜன்
|
|
பாஸ்பரஸ்
|
|
பொட்டாஷ்
|
|
சல்ஃபர்
|
|
18.901
|
|
15.216
|
|
11.124
|
|
3.562
அறிவிக்கைக்கு முன்பு ஒரு கிலோவுக்கான மானிய விகிதங்கள் 2018-19ஆம் ஆண்டுக்கானதாக இருக்கும்.
செலவு:
2019-20ல் பொட்டாஷியம் மற்றும் பாஸ்பேட் உரங்களுக்கான மானியம் விடுவிக்கப்படும்போது, ஏற்படும் செலவு ரூ.22875.50 கோடியாக இருக்கும் என்று எதிர்பார்க்கப்படுகிறது.
பயன்கள்:
உரங்கள், உரங்களுக்கான இடுபொருட்கள் ஆகியவற்றை வழங்கும் ஒப்பந்தங்களை உற்பத்தியாளர்களும், இறக்குமதியாளர்களும் முறைப்படுத்த இது வகைசெய்வதோடு, 2019-20ல் விவசாயிகளுக்கு உரங்கள் கிடைப்பதற்கும் வகைசெய்யும்.
பாதுகாப்பு அமைச்சகம்
இந்திய கடலோர காவல்படைக்கு ரூ. 473 கோடியில் உருவாகவுள்ள 8 விரைவு ரோந்து படகுகள்
இந்திய கடலோர காவல்படைக்கு புதிய 8 ரோந்து படகுகள் கட்டுவதற்காக பாதுகாப்பு அமைச்சகம் சார்பில் ரூ. 473 கோடிக்கு பாதுகாப்பு அமைச்சகம் கோவா கப்பல் கட்டும் நிறுவனத்துடன் ஒப்பந்தம் செய்துள்ளது. இணை செயலர்  திரு. தினேஷ்குமார் மற்றும் கோவா கப்பல் கட்டும் நிறுவனத்தின் தலைவரும் மேலாண்மை இயக்குனருமான திரு. பிபி நாக்பால் ஆகியோர் இந்த ஒப்பந்தத்தில் புதுடில்லியில் நடந்த நிகழ்வில் கையெழுத்திட்டனர்.
உள்நாட்டிலேயே வடிவமைத்து தயாரிக்கப்பட்ட உபகரணங்களை கொண்டு கோவா கப்பல் கட்டும் தளத்தில் இந்த படகுகள் தயாரிக்கப்பட உள்ளன. இந்த 8 படகுகளும் ஆழமற்ற கடல் பகுதிகளிலும், பரந்த கடற்கரையோரத்தில் பாதுகாப்பை மேம்படுத்தும் வகையில் செயல்பட உள்ளன.
தற்சார்பு பாரதத்தை முதன்மையாக கொண்டு, உள்நாட்டிலேயே கப்பல் கட்டுவதை ஊக்குவித்தல், இத்துறையின் வேலைவாய்ப்பை அதிகரித்தல் இந்த ஒப்பந்தத்தின் நோக்கம் ஆகும். மேலும், இந்தியாவை, பாதுகாப்பு உபகரணங்கள் தயாரிப்பு முனையமாக்கும் இந்திய அரசின் உறுதியை வலுபடுத்தி, உள்நாட்டுத் தேவையை பூர்த்தி செய்வதோடு ஏற்றுமதி சந்தையையும் பூர்த்தி செய்கிறது.
நிதி அமைச்சகம்
வாஷிங்டன் டிசியில் நடைபெற்ற 4-வது ஜி20 நிதி அமைச்சர்கள் மற்றும் மத்திய வங்கி ஆளுநர்கள் கூட்டத்தில் நிதி அமைச்சர் திருமதி நிர்மலா சீதாராமன் கலந்து கொண்டார்
சர்வதேச நிதியம்-உலக வங்கி வருடாந்திர கூட்டங்களை முன்னிட்டு வாஷிங்டன் டிசியில் இத்தாலியின் தலைமையில் நடைபெற்ற 4-வது ஜி20 நிதி அமைச்சர்கள் மற்றும் மத்திய வங்கி ஆளுநர்கள் கூட்டத்தில் நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் கலந்து கொண்டார்.
இத்தாலியின் ஜி20 தலைமையில் நடைபெற்ற நிதி அமைச்சர்கள் மற்றும் மத்திய வங்கி ஆளுநர்களின் இறுதி கூட்டமான இதில், உலக பொருளாதார மீட்சி, பாதிக்கப்படக்கூடிய நாடுகளுக்கு பெருந்தொற்று ஆதரவு, உலகளாவிய சுகாதாரம், காலநிலை நடவடிக்கை, சர்வதேச வரிவிதிப்பு மற்றும் நிதித்துறை பிரச்சினைகள் தொடர்பான பல்வேறு விஷயங்கள் பற்றிய விவாதங்கள் மற்றும் உடன்பாடுகள் நடந்தேறின.
பெருந்தொற்றிலிருந்து நீடித்த மீட்பை அடைவதற்காக, ஆதரவு நிலைகளை முன்கூட்டியே திரும்பப் பெறுவதை தவிர்க்க ஜி20 நிதி அமைச்சர்கள் மற்றும் மத்திய வங்கி ஆளுநர்கள் ஒப்புக்கொண்டனர், அதே நேரத்தில் நிதி நிலைத்தன்மையையும் நீண்ட கால நிதி நிலைத்தன்மையையும் பாதுகாக்கவும் எதிர்மறை அபாயங்கள் மற்றும் கசிவுகளுக்கு எதிராகவும் அவர்கள் உறுதி மேற்கொண்டனர்,
நெருக்கடியிலிருந்து மீள்வதற்கு, தடுப்பூசிகளுக்கான சமமான அணுகலை அனைவருக்கும் உறுதி செய்வதே முக்கிய சவால்களில் ஒன்றாகும் என்று திருமதி நிர்மலா சீதாராமன் குறிப்பிட்டார். ஆதரவைத் தக்கவைத்தல், உறுதித்தன்மையை உருவாக்குதல், உற்பத்தித்திறனை அதிகரித்தல் மற்றும் கட்டமைப்பு சீர்திருத்தங்கள் ஆகியவை நமது கொள்கை இலக்குகளாக இருக்க வேண்டும் என்று நிதியமைச்சர் பரிந்துரைத்தார்.
கடன் நிவாரண நடவடிக்கைகள் மற்றும் புதிய எஸ்டிஆர் ஒதுக்கீடு மூலம் பாதிக்கப்படும் நாடுகளை ஆதரிப்பதிலும் பெருந்தொற்றை எதிர்கொள்வதிலும் ஜி20-ன் பங்கை நிதியமைச்சர் பாராட்டினார். நன்மைகள் சென்றடைய வேண்டிய நாடுகளுக்கு அவை சென்றடைவதற்கான முயற்சிகளில் கவனம் செலுத்த திருமதி நிர்மலா சீதாராமன் பரிந்துரைத்தார்.
காலநிலை மாற்றத்தை எதிர்ப்பதற்கான முயற்சிகளை வலுப்படுத்த வேண்டியதன் அவசியத்தை அவர் ஒப்புக்கொண்டார். பல்வேறு கொள்கைகள் மற்றும் நாடுகளின் வெவ்வேறு தொடக்க புள்ளிகளைக் கருத்தில் கொண்டு, வெற்றிகரமான முடிவுகளை நோக்கி விவாதங்களை முன்னெடுத்துச் செல்வதற்கு காலநிலை மாற்றம் தொடர்பான ஐக்கிய நாடுகளின் கட்டமைப்பு மாநாடு மற்றும் பாரிஸ் ஒப்பந்தக் கொள்கைகளை அடிப்படையாகக் கொண்ட பருவநிலை நீதியின் மையத்தன்மை மிக முக்கியமானதாக இருக்கும் என்று திருமதி நிர்மலா சீதாராமன் வலியுறுத்தினார்.
பொருளாதாரத்தின் டிஜிட்டல்மயமாக்கலில் இருந்து எழும் வரி சவால்களை எதிர்கொள்ள, அக்டோபர் 8, 2021 அன்று ஓஈசிடி/ஜி20 ஒருங்கிணைந்த கட்டமைப்பால் வெளியிடப்பட்ட விரிவான செயல்படுத்தல் திட்டம் மற்றும் இரு-தூண் தீர்வு அறிக்கையின் இறுதி ஒப்பந்தத்திற்கு ஜி20 நிதி அமைச்சர்கள் மற்றும் மத்திய வங்கி ஆளுநர்கள் கூட்டம் ஒப்புதல் அளித்தது.
சர்வதேச பொருளாதாரத்தை வலுவான, நீடித்த, சமநிலையான மற்றும் ஒருங்கிணைந்த வளர்ச்சிப் பாதையில் முன்னெடுத்து செல்வதற்கான ஜி20 செயல்திட்டத்தை துரிதமாக செயல்படுத்துவதற்கான ஜி20 நிதி அமைச்சர்கள் மற்றும் மத்திய வங்கி ஆளுநர்களின் உறுதியோடு கூட்டம் நிறைவுற்றது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763786
வணிகம் மற்றும் தொழில்துறை அமைச்சகம்
புரதம், நார் சத்து மிகுந்த ‘கிராமத்து அரிசி’, தமிழகத்திலிருந்து, கானா, ஏமனுக்கு ஏற்றுமதி
இந்தியாவில் பாசுமதி அல்லாத அரிசியின் ஏற்றுமதிக்கான சாத்தியக்கூறுகளை ஊக்குவிக்கும் வகையில் கும்பகோணம், தஞ்சாவூர் மாவட்டங்களிலிருந்து பெறப்பட்ட 4.5 மெட்ரிக் டன் 'கிராம அரிசியை' உதயா வேளாண் பண்ணை என்ற புதுமை நிறுவனம் விமானம் மற்றும் கப்பல் வழியாக கானாவிற்கும், ஏமனுக்கும் இன்று ஏற்றுமதி செய்தது.
தமிழ்நாட்டின் நெற்களஞ்சியம் என்று அழைக்கப்படும் தஞ்சாவூரில் விவசாயிகளிடமிருந்து நேரடியாக வாங்கப்படும் ‘கிராம அரிசியில்', புரதம், நார் மற்றும் ஏராளமான தாதுக்கள் நிறைந்துள்ளன. வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடா, வரும் மாதங்களில் இந்த அரிசியின் ஏற்றுமதியை அதிகரிப்பதற்கான உதவிகளை உதயா வேளாண் பண்ணைக்கு அளித்து வருகிறது.
2021-21 ஆம் ஆண்டில் பாசுமதி அல்லாத அரிசியின் ஏற்றுமதி குறிப்பிடத்தக்க உயர்வை எட்டியது. 2020 ஏப்ரல்-மார்ச் மாதத்தில் ரூ. 14,400 கோடியாக இருந்த ஏற்றுமதி, 2021 ஏப்ரல்-மார்ச் மாதத்தில் ரூ. 35,448 கோடியாக அதிகரித்து, 146% வளர்ச்சியை அடைந்தது.
முன்னதாக இம்மாதத் துவக்கத்தில் ஒடிசா மாநிலத்தின் பாரதீப் சர்வதேச சரக்கு முனையத்திலிருந்து வியட்நாமிற்கு முதல் முறையாக பாசுமதி அல்லாத அரிசி ஏற்றுமதி செய்யப்பட்டது.
கடந்த மார்ச் மாதம் அசாமில் இருந்து முதல் முறையாக சிகப்பு அரிசி அமெரிக்காவிற்கு ஏற்றுமதி செய்யப்பட்டது. எந்தவிதமான ரசாயன உரங்களின் பயன்பாடும் இல்லாமல் அசாமின் பிரம்மபுத்ரா பள்ளத்தாக்கில் இரும்பு சக்தி மிகுந்த சிகப்பு அரிசி விளைவிக்கப்படுகிறது.
இந்தியாவின் பாசுமதி அல்லாத அரிசியின் ஏற்றுமதிக்கான சாத்தியக்கூறுகளை அதிகரிக்கும் வகையில் விவசாயிகள், தொழில்முனைவோர், ஏற்றுமதியாளர்கள் மற்றும் இறக்குமதியாளர்களுடன் அபெடா இணைந்து பணியாற்றி வருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722695
-----
(Visitor Counter : 219
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
உலக மீன்வள தினம் டாமானில் நாளை கொண்டாடப்படுகிறது
மீன்வளத் துறை, மத்திய மீன்வளம், கால்நடை வளர்ப்பு மற்றும் பால்வள அமைச்சகம் மற்றும் தேசிய மீன்வள மேம்பாட்டு வாரியம் ஆகியவை இணைந்து 21 நவம்பர் 2022 அன்று டாமனில் உள்ள சுவாமி விவேகானந்தர் அரங்கத்தில் ‘உலக மீன்வள தினத்தை’ கொண்டாடுகின்றன.
இந்த நிகழ்வின் போது, கடந்த மூன்று ஆண்டுகளில் 2019-20 முதல் 2021-22 வரை சிறப்பாக செயல்பட்ட மாநிலங்கள்/மாவட்டங்கள் மற்றும் மீன் வளம் சார்ந்த நடவடிக்கைகளில் சிறப்பாக செயல்பட்ட பல்வேறு நிறுவனங்களுக்கு பாராட்டும், விருதும் அளிக்கப்படும்.
மீன்பிடித் துறையை பல்வேறு வகையில் மேம்படுத்தும் நடவடிக்கைகளில் மத்திய அரசு முனைப்புடன் செயல்பட்டு வருகின்றது. நாட்டில் நீலப் புரட்சி மூலம் நிலையான மீன்வளம், மீன்வளர்ப்பு மற்றும் பொருளாதார புரட்சியை ஏற்படுத்துகிறது. மீன்வளர்ப்பை தீவிரப்படுத்துதல், விரிவுபடுத்துதல், மேம்படுத்துதல் மற்றும் மீன்வள மேலாண்மையை மேம்படுத்துதல் போன்றவற்றின் மூலம் விவசாயிகளின் வருவாயை அதிகரிக்க இந்தத் துறை திட்டமிட்டுள்ளது. கடந்த 2020 ஆண்டு மே மாதம் பிரதமர், “பிரதான் மந்திரி மத்ஸ்ய சம்பதா யோஜனா  என்ற திட்டத்தை ரூ. 20,050 கோடி மதிப்பீட்டில் தொடங்கி வைத்தார். இந்த திட்டம், வரும் 2024-25 ஆம் ஆண்டில் மீன் உற்பத்தியை தற்போதைய 13.76 மில்லியன் மெட்ரிக் டன்னில் இருந்து 22 மில்லியன் மெட்ரிக் டன்னாக அதிகரித்து, இந்தத் துறையின் மூலம் சுமார் 55 லட்சம் கூடுதலாக வேலை வாய்ப்பை உருவாக்குவதையும் நோக்கமாகக் கொண்டுள்ளது.
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, மற்றும் மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர். சஞ்சீவ் குமார் பல்யான், மத்திய மீன்வளம், கால்நடை மற்றும் பால்வளத்துறை இணை அமைச்சர், டாக்டர். எல்.முருகன் மற்றும் அரசுத்துறையைச் சேர்ந்த உயர் அதிகாரிகள், மற்றும் இதன் தொடர்புடைய துறைகள்/அமைச்சகங்கள், மீன்-விவசாயிகள், மீனவர்கள், தொழில்முனைவோர், பங்குதாரர்கள், கல்வியாளர்கள் மற்றும் ஆராய்ச்சியாளர்கள், தொழில்நுட்ப வல்லுநர்கள் இந்நிகழ்ச்சியில் பங்கேற்பார்கள்.
விவசாயத்துறை அமைச்சகம்
தமிழகம் உள்ளிட்ட மாநிலங்களில் காரீப் பருவ நெல் கொள்முதல்: 562.99 இலட்சம் மெட்ரிக் டன்னாக உயர்வு
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மத்திய பிரதேசம், மகாராஷ்டிரா, பிகார், ஜார்க்கண்ட், அசாம், கர்நாடகா மற்றும் மேற்கு வங்காளத்தில் கடந்த 15.01.2021 வரை, 562.99 இலட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 26.28 சதவீதம் அதிகமாகும். இந்த கொள்முதல் மூலம் 78.87 இலட்சம் விவசாயிகள், ரூ.106293.41 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், ஆந்திரப் பிரதேசத்திலிருந்து குறைந்தபட்ச ஆதரவு விலையில் 51.66 இலட்சம் மெட்ரிக் டன் பருப்பு, எண்ணெய் வித்துக்களைக் கொள்முதல் செய்ய ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா, ராஜஸ்தானிலிருந்து கடந்த 15.01.2021 வரை 296769.97 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 158992 விவசாயிகள், ரூ. 1613.24 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து கடந்த 15.01.2021 வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689140
-----
(Visitor Counter : 65
எரிசக்தி அமைச்சகம்
"சுகாதாரமான மற்றும் எரிசக்தி சிக்கனக் கட்டிடங்கள்" திட்டத்தை ஈஈஎஸ்எல்  மற்றும் அமெரிக்க சர்வதேச மேம்பாட்டு முகமை அறிவித்தன
உலக சுற்றுச்சூழல் தினமான இன்று, எரிசக்தி அமைச்சகத்தின் பொதுத்துறை நிறுவனங்களின் கூட்டு நிறுவனமான எரிசக்தி சிக்கன சேவைகள் நிறுவனம்  மற்றும் அமெரிக்க சர்வதேச மேம்பாட்டு முகமையின்  மைத்ரி திட்டம் ஆகியவை இணைந்து, பணிபுரியும் இடங்களை சுகாதாரமானதாகவும், பசுமையானதாகவும் ஆக்க"சுகாதாரமான மற்றும் எரிசக்தி சிக்கனக் கட்டிடங்கள்" திட்டத்தைத் தொடங்கின.
இந்தத் திட்டம் எரிசக்தி சிக்கனத்துக்கான சந்தைகள் ஒருங்கிணைப்பு மற்றும் மாற்றத்தை உருவாக்கும் திட்டமான மைத்ரியின்  கீழ் செயல்படுத்தப்படுகிறது. குளிர்ச்சித் தன்மை மீது குறிப்பாக கவனம் செலுத்தும் மைத்ரி, கட்டிடங்களுக்குள் எரிசக்தி சிக்கன நடவடிக்கைகளை அதிகப்படுத்தும் நோக்குடன், எரிசக்தி அமைச்சகம் மற்றும் அமெரிக்க சர்வதேச மேம்பாட்டு முகமைக்கு இடையேயான அமெரிக்க-இந்திய கூட்டு முயற்சியின் ஒரு பகுதி ஆகும்.
"சுகாதாரமான மற்றும் எரிசக்தி சிக்கனக் கட்டிடங்கள்" மாதிரித் திட்டத்தின் ஒரு பகுதியாக, இந்தக் கட்டமைப்பைத் தனது சொந்த அலுவலகங்களில் முதல் முறையாக செயல்படுத்தி, எரிசக்தி சிக்கன சேவைகள் நிறுவனம் முன்னோடியாக விளங்குகிறது. எரிசக்தி சிக்கன சேவைகள் நிறுவனத்தின் நிர்வாக இயக்குநர் சௌரப் குமார் கூறுகையில், "செயல்பாட்டில் உள்ளக் கட்டிடங்களிலும், குளிர் சாதன அமைப்புகளிலும் மாற்றங்கள் செய்வதன் மூலமாக அவற்றை சுகாதாரமானதாகவும், மின்சார சிக்கனம் கொண்டவையாகவும் ஆக்கி சவால்களை சமாளிப்பதே இந்த முயற்சியின் நோக்கமாகும். இந்த மாதிரித் திட்டம் இதரக் கட்டிடங்களையும் சுகாதாரமானதாகவும், மின்சார சிக்கனம் கொண்டவையாகவும் ஆக்கும் நடவடிக்கைகளுக்கு வழி வகுக்கும் என்று நாங்கள் நம்புகிறோம். எப்போதும் போல, மக்கள் மற்றும் அனைவரின் நலனுக்காகவும் எங்கள் பணி இருக்கும். அமெரிக்க சர்வதேச மேம்பாட்டு முகமையினுடனான எங்களின் கூட்டு இதை மேம்படுத்த உதவும்," என்றார்.
(Visitor Counter : 209
உள்துறை அமைச்சகம்
2021ம் ஆண்டு குடியரசு தினத்தை முன்னிட்டு, தமிழக தீயணைப்பு துறை வீரர்கள் உட்பட ஊர் காவல் படை மற்றும் உள்நாட்டு பாதுகாப்பு படை வீரர்களுக்கு குடியரசுத் தலைவர் பதக்கங்கள்
குடியரசு தினவிழாவை முன்னிட்டு ஒன்வொரு ஆண்டும் தீயணைப்புத்துறை, உள்நாட்டு பாதுகாப்புப் படையினர், ஊர்காவல் படை ஆகியவற்றில் வீரதீர செயல் புரிந்தவர்களுக்கும், சிறப்பாகவும், பாராட்டக்கூடிய வகையில் பணியாற்றியவர்களுக்கும் குடியரசுத் தலைவர் பதக்கங்கள் வழங்கப்படுகின்றன.
இந்த ஆண்டு குடியரசு தினத்தை முன்னிட்டு, தீயணைப்பு படையைச் சேர்ந்த 73 பேருக்கு குடியரசு தலைவரின் பதக்கங்கள் வழங்கப்பட்டுள்ளன.
தமிழக தீயணைப்புத் துறையைச் சேர்ந்த மறைந்த வீரர் ராஜ்குமார் ராஜேந்திரன் உட்பட 8 பேருக்கு குடியரசுத் தலைவரின் தீயணைப்பு துறை வீரதீர பதக்கங்கள் வழங்கப்பட்டுள்ளன. வீரத்துடனும், துணிச்சலுடனும் செயல்பட்ட 2 வீரர்களுக்கு தீயணைப்புத்துறை வீரதீர விருதுகள் வழங்கப்படுகின்றன.
தீயணைப்புத் துறையை சேர்ந்த 13 வீரர்களுக்கு சிறப்பு சேவை விருதுகள் வழங்கப்படுகின்றன. தமிழகத்தைச் சேர்ந்த தீயணைப்புத்துறை நிலைய அதிகாரி திரு ராதாகிருஷ்ணன் அழகிரிசாமி ராஜூ, திரு அங்கமுத்து முத்துசாமி, டிரைவர் மெக்கானிக் திரு முரளிதரன் , தீயணைப்புத்துறை டிரைவர் திரு செல்லபாண்டி பிச்சை ஆகியோர் உட்பட 50 பேருக்கு போற்றத்தக்க வகையில் செயல்பட்டதற்காக குடியரசு தலைவரின் தீயணைப்புத்துறை பதக்கங்கள் வழங்கப்படுகிறது.
மேலும், ஊர்காவல் படை மற்றும் உள்நாட்டுப் பாதுகாப்புப் படை வீரர்கள் 54 பேருக்கும் விருதுகள் வழங்கப்பட்டுள்ளன. இவர்களில் வீரதீர விருது 3 பேருக்கும், பேற்றத்தக்க வகையில் செயல்பட்ட ஊர்காவல் படையைச் சேர்ந்த 4 பேருக்கும், உள்நாட்டுப் பாதுகாப்பு படையைச் சேர்ந்த 47 பேருக்கும் குடியரசுத் தலைவரின் பதக்கங்கள் வழங்கப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692103
(Visitor Counter : 131
மத்திய அமைச்சரவை
2019 ஜூலை 3 முதல் மேலும் ஆறு மாதங்களுக்கு ஜம்மு-காஷ்மீர் மாநிலத்தில் குடியரசுத் தலைவர் ஆட்சியை நீட்டிக்க மத்திய அமைச்சரவை ஒப்புதல்
வரவிருக்கும் நாடாளுமன்றக் கூட்டத்தொடரில் இது குறித்த தீர்மானம் நாடாளுமன்றத்தின் ஒப்புதலுக்கு முன்வைக்கப்படும்
ஜம்மு- காஷ்மீர் மாநில ஆளுநரின் அறிக்கையில் குறிப்பிட்டிருந்த வகையில் மாநிலத்தில் தற்போது நிலவும் சூழ்நிலையின் அடிப்படையில் இந்திய அரசியலமைப்புச் சட்டப் பிரிவு 356 உட்பிரிவு -இன் கீழ் ஜம்மு-காஷ்மீர் மாநிலத்தில் குடியரசுத் தலைவர் ஆட்சியை ஜூலை 3, 2019 முதல் மேலும் ஆறு மாதங்களுக்கு நீட்டிக்க பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை தனது ஒப்புதலை வழங்கியது.
விளைவுகள்:
இந்த முடிவின் விளைவாக ஜம்மு-காஷ்மீர் மாநிலத்தில் குடியரசுத் தலைவர் ஆட்சி 2019 ஜூலை 3 முதல் மேலும் ஆறு மாதங்களுக்கு நீட்டிக்கப்படும்.
தற்போதைய குடியரசுத் தலைவர் ஆட்சியின் காலம் 2019 ஜூலை 2-ம் தேதியுடன் முடிவடைகிறது. 2019 ஜூலை 3 முதல் மேலும் ஆறு மாத காலத்திற்கு மாநிலத்தில் குடியரசுத் தலைவர் ஆட்சியை நீட்டிக்கலாம் என மாநில ஆளுநர் பரிந்துரைத்திருந்தார்.
அமலாக்கம்:
இதற்கான ஒப்புதலைப் பெறுவதற்கான தீர்மானம் வரவிருக்கும் நாடாளுமன்றக் கூட்டத்தொடரில் நாடாளுமன்றத்தின் இரு அவைகளின் முன் வைக்கப்படும்.
பின்னணி:
ஜம்மு-காஷ்மீர் அரசியலமைப்புச் சட்டப் பிரிவு 92-இன் கீழ் 20.06.2018 அன்று ஜம்மு-காஷ்மீர் மாநில ஆளுநர் இந்திய குடியரசுத் தலைவரின் ஒப்புதலுடன் ஓர் அறிவிக்கையை வெளியிட்டார். அதன்படி இது தொடர்பான தற்காலிக மற்றும் இதர விளைவுகளுக்கான ஏற்பாடுகளுடன் மாநிலத்தின் அரசு மற்றும் சட்டமன்றம் ஆகியவற்றின் செயல்பாடுகளுக்கான உரிமையை தன்னிடம் எடுத்துக் கொண்டார். தொடக்கத்தில் செயல்படாமல் நிறுத்தி வைக்கப்பட்டிருந்த மாநில சட்டமன்றம் 21.11.2018 அன்று மாநில ஆளுநரால் கலைக்கப்பட்டது.
20.06.2018 அன்று மாநில ஆளுநரால் வெளியிடப்பட்ட அறிவிப்பு ஆறு மாதங்களுக்குப் பிறகு 19.12.2018 அன்று முடிவுக்கு வந்தது. ஜம்மு-காஷ்மீர் அரசியல் அமைப்புச் சட்டத்தின் 92வது பிரிவின் கீழ் இத்தகைய அறிவிப்பை மேலும் ஆறு மாதங்களுக்கு நீட்டிக்க வழிவகை ஏதும் இல்லை. எனவே, மாநில நிலவிய சூழ்நிலையை கருத்தில் கொண்டு, மாநில ஆளுநரின் பரிந்துரைப்படி இந்திய அரசியலமைப்புச் சட்டத்தின் பிரிவு 356-இன் கீழ் குடியரசுத் தலைவர் ஆட்சியை நிறுவும் அறிவிக்கையை குடியரசுத் தலைவர் வெளியிட்டார். அதைத் தொடர்ந்து குடியரசுத் தலைவரின் இந்த அறிவிப்புக்கு ஒப்புதல் தரும் தீர்மானம் ஒன்றுக்கு 28.12.2018 அன்று மக்களவையும் 3.1.2019 அன்று மாநிலங்களவையும் ஒப்புதல் வழங்கின.
குடியரசுத் தலைவர் ஆட்சியின் நடப்புக் காலம் 2019 ஜூலை 2 உடன் முடிவடைகிறது. 2019 ஜூலை 3 முதல் மேலும் ஆறு மாதங்களுக்கு மாநிலத்தில் குடியரசுத் தலைவர் ஆட்சியை நீட்டிக்கலாம என மாநில ஆளுநர் பரிந்துரை செய்திருந்தார்.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 11.7 லட்சத்துக்கும் அதிகமான பரிசோதனைகளுடன், தினசரி பரிசோதனைகளில் இதுவரை கண்டிராத உயரத்தை இந்தியா எட்டியுள்ளது
கடந்த இரண்டு நாட்களாக தினமும் 10 லட்சத்துக்கும் அதிகமான கொரோனா பரிசோதனைகளை தொடர்ந்து மேற்கொண்டு வந்த நிலையில், தினசரி பரிசோதனைகளில் இதுவரை கண்டிராத உயரத்தை இந்தியா இன்று எட்டியுள்ளது.
கடந்த 24 மணி நேரத்தில் 11.7 லட்சத்துக்கும் அதிகமான பரிசோதனைகள்  செய்யப்பட்டுள்ளன. இந்த சாதனையின் மூலம், ஒட்டுமொத்த பரிசோதனைகளின் எண்ணிக்கை 4.5 கோடியை கடந்துள்ளது .
நாட்டில் கொவிட்-19 பரிசோதனைகளின் எண்ணிக்கை அதிக அளவில் உயர்ந்துள்ளதை இது காட்டுகிறது. 30 ஜனவரி அன்று ஒரு நாளைக்கு வெறும் 10 பரிசோதனைகளை செய்து வந்த நிலையில், தற்போதைய தினசரி சராசரி 11 லட்சத்தை எட்டியுள்ளது.
இந்தியாவின் தினசரி பரிசோதனைகளின் எண்ணிக்கை உலகத்திலேயே அதிகமானவற்றில் ஒன்றாகும். இவ்வாறு தொடர்ந்து செய்வதால், பாதிப்புகள் விரைவில் கண்டறியப்பட்டு, சிறப்பான மருத்துவ சிகிச்சை உடனடியாக அளிக்கப்படுகிறது. இதன் மூலம் தொற்றின் பரவலும் குறைந்து வருகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetail.aspx?PRID=1650918
பிரதமர் அலுவலகம்
மோர்பியில் பிரதமர் தலைமையில் ஆய்வுக்கூட்டம்
மீட்பு பணிகள் மற்றும் பாதிக்கப்பட்டோருக்கு வழங்கப்படும் உதவிகள் குறித்து பிரதமருக்கு அதிகாரிகள் விளக்கம்
பாதிக்கப்பட்ட குடும்பத்தினருடன் அதிகாரிகள் தொடர்ந்து தொடர்பில் இருந்து அவர்கள் அனைத்து உதவிகளையும் பெறுவதை உறுதி செய்ய வேண்டும்: பிரதமர் வலியுறுத்தல்
விபத்து தொடர்பான அனைத்து அம்சங்களையும் கண்டறிய பரந்த மற்றும் விரிவான விசாரணை தற்போதைய உடனடித் தேவை: பிரதமர்
விசாரணையின் முடிவில் கிடைக்கும் முக்கிய தகவல்களிலிருந்து பாடங்களை கற்றுக்கொண்டு அவற்றை விரைவில் செயல்படுத்த வேண்டும்: பிரதமர்
குஜராத்தின் மோர்பியில் துரதிருஷ்டவசமாக ஏற்பட்ட பால விபத்தை அடுத்து அங்கு நிலவும் சூழல் குறித்து பிரதமர் திரு. நரேந்திர மோடி தலைமையில் ஆய்வுக் கூட்டம் நடைபெற்றது.
இந்த இக்கட்டான சூழலில், பாதிக்கப்பட்ட குடும்பத்தினருடன் அதிகாரிகள் தொடர்ந்து தொடர்பில் இருந்து அவர்கள் அனைத்து உதவிகளையும் பெறுவதை உறுதி செய்ய வேண்டும் என பிரதமர் வலியுறுத்தினார்.
மீட்பு பணிகள் மற்றும் பாதிக்கப்பட்டோருக்கு வழங்கப்படும் உதவிகள் குறித்து பிரதமருக்கு அதிகாரிகள் விளக்கம் அளித்தனர்.
விபத்து தொடர்பான அனைத்து அம்சங்களையும் கண்டறிய பரந்த மற்றும் விரிவான விசாரணை தற்போதைய உடனடித் தேவை எனவும் பிரதமர் கூறினார்.
விசாரணையின் முடிவில் கிடைக்கும் முக்கிய தகவல்களிலிருந்து பாடங்களை கற்றுக்கொண்டு அவற்றை விரைவில் செயல்படுத்த வேண்டும் என்றும் பிரதமர் வலியுறுத்தினார்.
குஜராத் முதலமைச்சர் திரு. பூபேந்திர படேல், மாநில உள்துறை அமைச்சர் திரு. ஹர்ஷ் சாங்க்வி, மாநில தொழிலாளர் நலத்துறை அமைச்சர் திரு. பிரிஜேஷ் மெர்ஜா, குஜராத் மாநில அரசின் தலைமைச் செயலாளர், மாநில காவல்துறைத் தலைவர், மாவட்ட ஆட்சியர், மாவட்ட காவல் கண்காணிப்பாளர், சட்டப்பேரவை மற்றும் நாடாளுமன்ற உறுப்பினர்கள் மற்றும் உயர் அதிகாரிகள் இந்தக் கூட்டத்தில் பங்கேற்றனர்.
மோர்பிக்குச் செல்வதற்கு முன்பாக பால விபத்து ஏற்பட்ட பகுதிக்கு பிரதமர் நேரில் சென்றார். விபத்தில் காயம் அடைந்தவர்கள் அனுமதிக்கப்பட்டு சிகிச்சை பெற்று வரும் உள்ளூர் மருத்துவமனைக்கும் அவர் சென்றார். மீட்புப் பணிகளில் ஈடுபட்டவர்களுடன் கலந்துரையாடிய பிரதமர் அவர்களது துணிச்சல் மற்றும் சேவையைப் பாராட்டினார்.
பிரதமர் அலுவலகம்
மூத்த நடிகை சுலோச்சனாவின் மறைவிற்கு பிரதமர் இரங்கல்
மூத்த நடிகை சுலோச்சனாவின் மறைவிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளதோடு, அவரது படைப்புகளின் வாயிலாக அன்னாரது திரையுலக மாண்பு என்றும் நிலைத்து நிற்கும் என்றும் தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“சுலோச்சனா அவர்களின் மறைவு இந்திய திரைப்பட உலகில் வெற்றிடத்தை ஏற்படுத்தியுள்ளது. நினைவை விட்டு அகலாத அவரது படைப்புகள், நமது கலாச்சாரத்திற்கு வளமை சேர்த்திருப்பதோடு, தலைமுறைகள் கடந்தும் அவரை மக்களிடம் கொண்டு சேர்த்துள்ளன. அவரது படைப்புகளின் வாயிலாக சுலோச்சனாவின் திரையுலக மாண்பு என்றும் நிலைத்து நிற்கும். அன்னாரது குடும்பத்தினருக்கு எனது இரங்கல்கள். ஓம் சாந்தி.”